Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5651

c) egy további betű, amely a feladó szervezeten belül egy osztályt, részleget vagy eljáró egységet azonosít. Az X betűt kell használni helykitöltésre, ha ilyen további azonosításra nincs szükség. 4.4.15.2.2.3 Ahol a közlemény feladója olyan szervezet, amelynek nem osztottak ki a 4.4.15.2.2.2 pontban leírt típusú ICAO három-betűs jelzést, a feladás helyének négy-betűs helység jelölése után azonnal az ICAO három-betűs YYY jelzést és a helykitöltő X betűt kell írni (vagy, katonai szervezet vagy szolgálat esetében az ICAO három-betűs YXY jelzést és a helykitöltő X betűt kell írni). A szervezet (vagy katonai szolgálat) nevét ezután a közlemény szövegének első elemeként kell feltűntetni. 4.4.15.2.2.3.1 Az AFTN-en továbbított olyan közlemények számára, amelyeket egy másik hálózatban adtak fel, ki kell jelölni egy érvényes AFTN feladót, amelyet - megegyezés alapján – az AFTN-t a külső hálózattal összekötő relé- (relay), vagy kapu- (gateway) berendezés használ. 4.4.15.2.2.4 Ha a közlemény feladója egy repülésben lévő légijármű, és a közleményt útvonalának egy részén az AFTN hálózaton keresztül kell továbbküldeni, mielőtt kézbesíteni lehetne, akkor a feladó megjelölése annak a légiforgalmi állomásnak a négy-betűs helység jelölése, amely a közleményt az AFTN-nek továbbította, majd az ICAO három-betűs ZZZ jelzés és a helykitöltő X betű következik. A légijármű azonosítóját (hívójelét) ezután a közlemény szövegének első elemeként kell megadni. 4.4.15.2.2.5 Az elsőbbségi jelzést csak vészhelyzeti közlemények esetében kell használni. Amikor használják, akkor öt egymás után következő BEL (0/7, csengő) karakterből kell, hogy álljon. Megjegyzés.- Az elsőbbségi jelzés a vevő távgépíró-készülékben lévő csengőt (figyelemfelkeltő jelzést) szólaltatja meg, eltérően a teljesen automatikus távközlési állomások esetén, melyek hasonló figyelmeztető jelzést adhatnak az SS sürgősségi jelzés észlelésekor, ezáltal riasztják az átjátszó központokban a felügyelő személyzet, az alárendelt állomásokon pedig a kezelő személyzet figyelmét, és így a közleményre azonnali figyelmet fordíthatnak. 4.4.15.2.2.6 A feladó sorban további szabadon választható adatok közlését is meg kell engedni, feltéve, hogy teljes hossza nem haladja meg a 69 karaktert, és hogy ez az érintett Hatóságok megállapodásának tárgyát képezi. A szabadon választható adatmező kezdetét egy SZÓKÖZ-el kell jelezni. 4.4.15.2.2.6.1 Ajánlás. - Ha egy közleményben a 'forrás' és a 'cél' címzések között további címzési információk cseréje szükséges, akkor azt lehetőleg a szabadon választható adatmezőben (ODF) tegyék, A feladó megjelölése, amely elé közvetlenül egy SZÓKÖZ -t kell tenni, a következő elemekből kell, hogy álljon:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes